วิกิพีเดีย:รู้ไหมว่า/กรุ 14

== เรื่องที่ผ่านมา**

**20 มิถุนายน 2565**
...อาคารแลนด์มาร์ก 81 (ในภาพ) ในนครโฮจิมินห์ เป็นอาคารที่สูงที่สุดของเวียดนามและสูงเป็นอันดับที่สองของเอเชียตะวันออกเฉียงใต้
*...แอนโทนี แอลบานีส เป็นนายกรัฐมนตรีออสเตรเลียคนแรกที่มีเชื้อสายอิตาลี
*...ในพื้นที่ที่พรรคภารตียชนตามีอำนาจ มีความพยายามย้อมส้มแบบเรียนประวัติศาสตร์อินเดียให้เชิดชูศาสนาฮินดู และลดทอนบทบาทของชุมชนศาสนาอื่นในประวัติศาสตร์ลง
*...ทางม้าลายชิบูยะไร้ผู้คนที่ปรากฏในอลิสในแดนมรณะ ถ่ายทำโดยใช้ฉากเขียวขนาดใหญ่ซึ่งตั้งอยู่นอกโตเกียว
*...นครสัตว์มหาสนุกเป็นภาพยนตร์แอนิเมชันที่ทำรายได้มากเป็นอันดับที่ 2 ในปี 2559
*...สารประกอบนิโคตินาไมด์ไรโบไซด์ในเมแทบอลิซึมมีส่วนช่วยในการป้องกันโรคอัลไซเมอร์

**16 มิถุนายน 2565**
...ผลงานออกแบบวิทยาเขตของสถาบันเพื่อการศึกษาชีววิทยาซอล์ก (บางส่วนในภาพ) โดยหลุยส์ คาห์น ถือได้ว่า "เป็นผลงานแทนตัว" ของสถาปนิก
*...รัฐบาลญี่ปุ่นเป็นรัฐบาลแรกในเอเชียที่นำระบบรัฐสภามาใช้ใน ค.ศ. 1889
*...บริการสุขภาพแห่งชาติของสหราชอาณาจักร ถือเป็นหน่วยงานรัฐบาลที่ใหญ่ที่สุดในโลก หากไม่รวมหน่วยงานทางการทหาร
*...มีการใช้กากถั่วเหลืองเป็นอาหารมนุษย์เพียงร้อยละ 2 ของกากถั่วเหลืองทั้งหมดทั่วโลก
*...เครื่องราชอิสริยาภรณ์นักบุญไมเคิลและจอร์จเคยถูกสร้างมาเพื่อมอบให้กับเจ้าหน้าที่ทางการทหารในสงครามนโปเลียน
*...ถึงแม้จะมีความเข้าใจว่ามาร์ชา พี. จอห์นสัน เป็นคนเริ่มก่อเหตุจลาจลสโตนวอลล์ แต่เธอยืนยันมาตลอดว่าเธอไม่ได้อยู่ที่นั่นตอนจลาจลเริ่มต้นขึ้น

**12 มิถุนายน 2565**
...ทุ่งบางกะปิหรือพื้นที่ย่านถนนอโศกมนตรี (ในภาพ) ในอดีตเป็นที่ตั้งของโรงถ่ายภาพยนตร์เสียงสมบูรณ์แบบแห่งแรกของไทย
*...ลิงไม่ใช่แหล่งรังโรคตามธรรมชาติของฝีดาษลิง
*...ศานนท์ หวังสร้างบุญ เป็นรองผู้ว่าราชการกรุงเทพมหานครที่เริ่มดำรงตำแหน่งด้วยอายุน้อยที่สุด ด้วยวัยเพียง 32 ปี
*...สถาปนิก อาร์เธอร์ โอคลีย์ โคลท์แมน เคยออกแบบอาคารที่ครั้งหนึ่งสูงที่สุดในกัวลาลัมเปอร์ ทั้งอาคารโอเรียนทอลและอาคารลีรับเบอร์
*...การปล่อยคลื่นวิทยุกำลังสูงที่บรรยากาศชั้นไอโอโนสเฟียร์ของโลกสามารถเหนี่ยวนำให้บรรยากาศของโลกเรืองแสงได้
*...รัฐบาลนครคูมาโมโตะสั่งให้ทำลายอาคารตั้งพระบรมฉายาลักษณ์จักรพรรดิญี่ปุ่นหลังสิ้นสุดสงครามโลกครั้งที่สอง แล้วเปลี่ยนเป็นที่เก็บของแทน

**1 มิถุนายน 2565**
...เมื่อก่อสร้างแล้วเสร็จ เมอร์เดกา 118 (ในภาพ) ในกัวลาลัมเปอร์จะกลายเป็นอาคารที่สูงที่สุดในประเทศมาเลเซียและเอเชียตะวันออกเฉียงใต้ และจะเป็นอาคารที่สูงที่สุดอันดับสองของโลกแทนที่เซี่ยงไฮ้ทาวเวอร์
*...ปารีสเป็นเมืองที่มีค่าครองชีพสูงเป็นอันดับที่ 2 ของโลกใน พ.ศ. 2564 รองจากเทลอาวีฟ
*...คอนเสิร์ต ฟ.แฟน ของธงไชย แมคอินไตย์ เป็นคอนเสิร์ตศิลปินไทยที่จำหน่ายบัตรหมดเร็วที่สุด
*...มนุษย์อาจเลี้ยงหมามาตั้งแต่สมัยไพลสโตซีนปลายหรือราว 15,000 ปีมาแล้ว
*...สถานะของสาธารณรัฐสังคมนิยมโซเวียตอับคาเซียที่เป็น "สาธารณรัฐตามสนธิสัญญา" นั้นกำกวมมากจนแม้แต่เจ้าหน้าที่รัฐเองก็ไม่รู้ว่าสถานะเอกราชของรัฐตนเป็นเช่นไร
*...พื้นผิวของโรงแรมวดาราในลาสเวกัส สะท้อนและรวมแสงอาทิตย์สู่สระว่ายน้ำของโรงแรมทำให้อุณหภูมิสูงมาก จนได้รับขนานนามว่า "รังสีมรณะ"

**21 พฤษภาคม 2565**
...ดิอินดีเพ็นเดนต์ขนานนามยูทูบเบอร์ยาเน็ก รูเบ็ช (ในภาพ) และคู่หูว่าเป็น "นักบุญองค์อุปถัมภ์ของการท่องเที่ยวในปราก"
*...แม้ว่าชาวดรูซจะพัฒนามาจากอิสมาอีลียะฮ์และพูดภาษาอาหรับ แต่พวกเขาไม่ใช่มุสลิม
*...ชื่อของเกาะบอร์เนียวอาจมาจากศัพท์ภาษาสันสกฤต váruṇa ที่หมายถึงพระวรุณ เทพแห่งฝนของศาสนาฮินดู
*..."ถ้าเราเจอกันอีก (Until Then)" เป็นเพลงแรกที่ติดอันดับหนึ่งในชาร์ตบิลบอร์ดเพลงไทย
*...เดอะการ์เดียนจัดให้ธุรกิจปิดเกมแค้นเป็นละครโทรทัศน์เกาหลีใต้ที่ควรดูรองจากสควิดเกม เล่นลุ้นตาย
*...รี ชุน-ฮี ผู้ประกาศข่าวชาวเกาหลีเหนือซึ่งเคยประกาศข่าวการเสียชีวิตของทั้งคิม จ็อง-อิล และคิม อิล-ซ็อง มีรูปแบบการอ่านข่าวที่ถูกเรียกขานว่า "ใส่อารมณ์", "แอบคุกคาม" และ "เกรี้ยวกราด"

**13 พฤษภาคม 2565**
...มณฑลเจ้อเจียงเป็นมณฑลที่ได้รับผลกระทบจากพายุไต้ฝุ่นขนุน (ในภาพ) หนักที่สุด ด้วยมูลค่าความเสียหายเกือบเจ็ดพันล้านหยวนจีน
*...วลี ข้าวเหนียวมะม่วง เคยถูกใช้เป็นสแลงทางการเมืองที่แปลว่า "การถูกบังคับให้เสียชีวิตอย่างปริศนาโดยผู้มีอำนาจ"
*...การโจมตีที่เมืองชาริในสงครามโลกครั้งที่สอง เป็นการโจมตีเป้าหมายที่อยู่บนพื้นดินด้วยจรวดจากเรือดำน้ำครั้งแรก
*...ศาสนามันดาอีอาจมีมาก่อนศาสนายูดาห์ คริสต์และอิสลามในฐานะศาสนาเอกเทวนิยม
*...บริษัทผู้สนับสนุนละครโทรทัศน์ญี่ปุ่นเรื่อง อาชิตะ, มามะงะอิไน ทุกรายประกาศถอนตัวหลังรายการได้รับข้อวิพากษ์วิจารณ์จากการถ่ายทอดชีวิตของเด็กกำพร้าอย่างไม่เหมาะสม
*...หม้อแกงลิงอาศัยสารอาหารส่วนใหญ่จากการดักจับเศษใบไม้ที่ร่วงลงมาที่พื้นป่า

**30 เมษายน 2565**
...เชห์บาซ ชารีฟ (ในภาพ) เป็นเสนาบดีแคว้นปัญจาบถึงสามวาระ ถือเป็นผู้ดำรงตำแหน่งนี้ยาวนานที่สุด
*...เอฟเอคัพ รอบชิงชนะเลิศ 2022 ระหว่างเชลซีกับลิเวอร์พูล เป็นครั้งที่สองในประวัติศาสตร์ฟุตบอลอังกฤษที่คู่ชิงชนะเลิศเอฟเอคัพเป็นคู่เดียวกันกับคู่ชิงชนะเลิศอีเอฟแอลคัพของฤดูกาลเดียวกัน
*...มีการค้นพบปลาสายพันธุ์ใหม่ที่แม่น้ำแอมะซอนปีละ 50 ชนิด
*...มงกุฎประจำตำแหน่งของมิสแกรนด์อินเตอร์เนชันแนลจะมีการผลัดเปลี่ยนมงกุฎใหม่ในทุกสามวาระของการประกวด
*...มีเพลงถึงหกเพลงจากอัลบั้มเดียวกันของเจ.โคลที่ขึ้นชาร์ตพร้อมกันใน 20 อันดับแรกบนบิลบอร์ด ฮอต 100 นับเป็นสถิติที่ดีที่สุดเทียบเท่ากับวงเดอะบีเทิลส์
*...ความถี่ที่ใช้ในการทวนสัญญาณวิทยุสมัครเล่นของประเทศไทยอยู่ที่ 144 ถึง 147 เมกะเฮิรตซ์

**22 เมษายน 2565**
...ถ้ำเซินด่อง (ในภาพ) เป็นถ้ำที่ใหญ่ที่สุดในโลก
*...นักเคลื่อนไหวและผู้ลี้ภัยในแคนาดา กรีมา บาโลจ เป็นสตรีคนแรกที่เป็นประธานองค์การนักศึกษาบาลูจิสถาน
*...อิมราน ข่านเป็นนายกรัฐมนตรีปากีสถานคนแรกที่ถูกถอดออกจากตำแหน่งจากการอภิปรายไม่ไว้วางใจในสภา
*...เจตนา นาควัชระเป็นบุคคลแรกที่มหาวิทยาลัยทือบิงเงินมอบปริญญาดุษฎีบัณฑิตกิตติมศักดิ์ให้ซ้ำในสาขาเดิมที่สำเร็จการศึกษา
*...เรือลาดตระเวน มอสควา ของกองทัพเรือรัสเซีย เป็นเรือรบลำที่ใหญ่ที่สุดที่ถูกจมนับตั้งแต่สิ้นสุดสงครามโลกครั้งที่สอง

**18 เมษายน 2565**
...อเล็กซ์ เฟอร์กูสัน (ในภาพ) ได้รับการยกย่องอย่างกว้างขวางว่าเป็นผู้จัดการทีมฟุตบอลที่ยิ่งใหญ่ที่สุดตลอดกาล
*...ช็อง อึน-คย็อง เป็นสตรีคนแรกที่ได้ดำรงตำแหน่งผู้กำกับศูนย์ควบคุมป้องกันโรคของเกาหลีใต้
*...อาร์. แอล. สไตน์ ได้รับการยกย่องเป็นนักเขียนที่หนังสือขายดีเป็นอันดับต้นในสหรัฐในช่วงคริสต์ทศวรรษ 1990
*...ฮามาโกะ โมริ ได้รับบันทึกลงในบันทึกสถิติโลกกินเนสส์ว่าเป็นยูทูบเบอร์วิดีโอเกมที่อายุมากที่สุดในโลก
*...สุดทางรัก เป็นภาพยนตร์ญี่ปุ่นเรื่องแรกที่ได้รับการเสนอชื่อในรางวัลออสการ์ สาขาภาพยนตร์ยอดเยี่ยม
*...ภาษามอลตาเป็นภาษากลุ่มเซมิติกเดียวที่เขียนด้วยอักษรละติน

**14 เมษายน 2565**
 ...จอร์ดิน ไฮทิมา (ในภาพ) ทำประตูแรกให้แก่ฟุตบอลหญิงทีมชาติแคนาดาชุดใหญ่เมื่ออายุเพียง 16 ปี- ...ชิซูเอะ คาโต เป็นสตรีคนแรกที่ได้ดำรงตำแหน่งสมาชิกสภาผู้แทนราษฎรญี่ปุ่น- ...สะพานชานักคาแล 1915 เป็นสะพานแขวนที่ยาวที่สุดในโลก ตั้งชื่อเพื่อเป็นเกียรติแก่ชัยชนะสำคัญของกองทัพเรือออตโตมันต่ออังกฤษและฝรั่งเศสในการทัพกัลลิโพลี ในช่วงสงครามโลกครั้งที่หนึ่ง- ...การเผาศพเป็นเรื่องต้องห้ามในศาสนาอิสลามและศาสนาโซโรอัสเตอร์- ...ฮามิลตันเป็นเขตเมืองที่มีอัตราการเติบโตเร็วที่สุดเป็นอันดับสามของประเทศนิวซีแลนด์- ...สาธารณรัฐฝรั่งเศสที่ 3 เป็นยุคของสาธารณรัฐฝรั่งเศสที่มีอายุยืนที่สุดนับตั้งแต่การปฏิวัติ นานกว่าสาธารณรัฐฝรั่งเศสที่ 5 ในปัจจุบัน

**3 เมษายน 2565**
 ...กำแพงหมากฝรั่งในซีแอตเทิล (ในภาพ) ได้รับการระบุให้เป็นหนึ่งในสถานที่ท่องเที่ยวที่เต็มไปด้วยเชื้อโรคมากที่สุดของโลก 5 อันดับแรกในปี 2009- ...ภาพยนตร์ญี่ปุ่นเรื่อง วันคัท ซอมบี้งับๆๆๆ ผลิตด้วยทุนสร้างเพียง 850,000 บาท แต่กลับทำรายได้ถึง 89 ล้านบาทในประเทศญี่ปุ่น- ...กรมตำรวจชัมมูและกัศมีร์กล่าวหาว่าช่างภาพข่าว มัสรัต ซหรา โพสต์เนื้อหาปลุกปั่นเยาวชนทางเฟซบุ๊ก ทั้งที่เธอโพสต์แต่ภาพถ่ายข่าว- ...ฟราดาริกา มุนแซ็ญ เป็นรัฐมนตรีสตรีคนแรกของประเทศสเปน- ...กฤษณา โกห์ลี เป็นสตรีชาวฮินดูคนที่สอง และสตรีทลิตคนแรก ที่ได้รับเลือกตั้งเป็นสมาชิกวุฒิสภาของปากีสถาน- ...โคลิน ราสตัน ได้รับรางวัลอิกโนเบลจากการคิดค้นวิธีทางเคมีเพื่อแปลงสภาพไข่ต้มกลับไปเป็นไข่ดิบ

**28 มีนาคม 2565**
 ...ปรีติลตา วาฑเฑทาร (ในภาพ) ได้รับการเชิดชูเกียรติว่าเป็น "ผู้สละชีพสตรีคนแรกของเบงกอล" เพื่อเอกราชของอินเดีย- ...พุทธประวัติตอนที่พระโคตมพุทธเจ้ามิได้ทรงแสดงท่าทีใด ๆ เป็นพิเศษต่อนางอัมพปาลีมักถูกยกมาเพื่อระบุว่าพระพุทธเจ้าทรงปราศจากอคติต่อสตรี- ...ใน ค.ศ. 1883 โทชิโกะ คิชิดะ ถูกจับกุมในข้อหาปราศรัยทางการเมืองโดยไม่ได้รับอนุญาตหลังพูดปราศรัยวิพากษ์วิจารณ์ระบบครอบครัวในประเทศญี่ปุ่น- ...เอ็มมี เนอเทอร์ ค้นพบทฤษฎีบทของเนอเทอร์ซึ่งเป็น "หนึ่งในทฤษฎีบทที่สำคัญที่สุดที่นำไปสู่การพัฒนาฟิสิกส์สมัยใหม่"- ...แม่น้ำเชินเจิ้น ได้รับฉายาว่าเป็น "กำแพงเบอร์ลินแห่งประเทศจีน" เนื่องจากเป็นช่องทางอพยพของชาวจีนแผ่นดินใหญ่ไปยังฮ่องกงในช่วงสงครามเย็น- ...นักไต่เขาสตรี ชยันตี กุรุ-อุตุมปาละ เป็นชาวศรีลังกาคนแรกที่พิชิตยอดเขาเอเวอเรสต์

**24 มีนาคม 2565**
...หย่อมต้นไม้ที่สโลปพ็อยนต์ (ในภาพ) มีรูปทรงคล้ายกับเส้นผมกระเซิงจากลมแรง จากกระแสลมที่วนรอบมหาสมุทรใต้
*...เมืองแซแนนแดจเป็นหนึ่งในจุดศูนย์กลางของวัฒนธรรมเคิร์ด แม้ก่อตั้งเพียงไม่นาน
*...สุลต่านเมห์เหม็ดที่ 2 ทรงอ้างสิทธิ์เป็น "ซีซาร์" แห่งจักรวรรดิโรมัน โดยถือว่าพระองค์ทรงควบคุมเมืองหลวงของโรมันหลังจากที่พิชิตคอนแสตนติโนเปิลไว้ได้
*...ท่อส่งแก๊สโซยุซ เป็นส่วนหนึ่งของสัญญาท่อส่งแก๊สธรรมชาติระหว่างเยอรมัน–โซเวียต ในปลายทศวรรษ 1960 ระหว่างช่วงของการผ่อนคลายความตึงเครียด
*...จักรพงษ์ จักราจุฑาธิบดิ์ เป็นสตรีข้ามเพศที่มีมูลค่าสินทรัพย์มากที่สุดในประเทศไทยและเอเชีย
*...ภาษากัศมีร์ในปัจจุบันไม่นิยมเขียนด้วยอักษรศารทา เนื่องจากไม่มีสัญลักษณ์สระไว้รองรับเสียงเฉพาะอย่างเพียงพอ

**19 มีนาคม 2565**
...พระราชวังแวร์ซาย (ในภาพ) เป็นหนึ่งในสถานที่ท่องเที่ยวที่ยอดนิยมที่สุดในโลก โดยมีผู้เข้าชม 15,000,000 คนต่อปี
*...ใน ค.ศ. 2005 มีการประมาณการว่ามีผู้พูดภาษาในกลุ่มภาษาอินโด-อารยันเป็นภาษาแม่เกือบ 900 ล้านคน
*...ซอสหอยนางรมแบบดั้งเดิมใช้เวลาเคี่ยวถึง 4 ชั่วโมง
*...ฟุตบอลทีมชาติซีเรียไม่เคยได้ลงแข่งขันในประเทศของตัวเองนับตั้งแต่เดือนธันวาคม ค.ศ. 2010
*...มีการใช้งานแอปเมสเซนเจอร์เพิ่มขึ้นถึงร้อยละ 1,000 ในช่วงที่มีการระบาดทั่วของโควิด-19
*...หอส่งสัญญาณโทรทัศน์เคียฟเคยเป็นหอคอยเหล็กเดี่ยวที่สูงที่สุดในโลกถึงปี 2012 ก่อนหน้าโตเกียวสกายทรี

**15 มีนาคม 2565**
...ชิกะ คูโรดะ (ในภาพ) เป็นสตรีชาวญี่ปุ่นคนแรกที่สำเร็จการศึกษาวิทยาศาสตรบัณฑิต และเป็นคนที่สองที่สำเร็จการศึกษาวิทยาศาสตรดุษฎีบัณฑิต
*...เพ็กกี วิตสัน เป็นสตรีที่มีอายุมากที่สุดที่เคยขึ้นไปอยู่บนห้วงอวกาศ ด้วยวัย 57 ปี
*...แฟรนซิส โอลแดม เคลซีย์ ปฏิเสธการขึ้นทะเบียนอนุญาตให้จำหน่ายยาทาลิโดไมด์ในสหรัฐ จนสามารถป้องกันทารกนับพันจากความผิดปรกติตั้งแต่แรกเกิดได้
*...กาญจนา กาญจนสุต ริเริ่มการนำอีเมลและอินเทอร์เน็ตเข้ามาใช้ในประเทศไทย จนได้รับสมญาว่า “มารดาแห่งอินเทอร์เน็ตไทย”
*...พระสังฆมิตตาเถรีเป็นผู้บวชภิกษุณีเถรวาทรูปแรกที่เป็นชาวศรีลังกา
*...อะเลคซันดรา คอลลอนไต เป็นสมาชิกสตรีคนแรกในคณะรัฐมนตรีของวลาดีมีร์ เลนิน และเป็นผู้หญิงเพียงหนึ่งในสองที่มีบทบาทสำคัญในการปฏิวัติรัสเซีย

**5 มีนาคม 2565**
...สวนสัตว์เปิดเซี่ยงไฮ้ (ในภาพ) เป็นสวนสัตว์เปิดระดับชาติแห่งแรกและสวนสัตว์กลางคืนแห่งแรกของประเทศจีน
*...เมทาคริติกให้คะแนนบิกริกส์: โอเวอร์เดอะโรดเรสซิงที่ 8/100 ซึ่งเป็นคะแนนที่ต่ำที่สุดเท่าที่เคยให้มา
*...มีการเก็บดีเอ็นเอชาวไทยกว่า 400 รายจากเหตุฆาตกรรมนักท่องเที่ยวชาวญี่ปุ่น โทโมโกะ คาวาชิตะ ใน พ.ศ. 2550
*...แม่ครัวหัวป่าก์เป็นตำราอาหารเล่มแรกของประเทศไทย
*...แผ่นดินไหวในจังหวัดฮกไกโด พ.ศ. 2561 เป็นแผ่นดินไหวที่มีความรุนแรงชินโดะ 7 เป็นครั้งที่ 6 ในประเทศญี่ปุ่น
*...ในเดือนสิงหาคม ค.ศ. 2013 มีรายงานว่ากูเกิล แผนที่เป็นแอปสมาร์ตโฟนยอดนิยมที่สุดในโลก โดยมีผู้เป็นเจ้าของโทรศัพท์ใช้งานแอปนี้มากกว่า 54 เปอร์เซ็นต์

**23 กุมภาพันธ์ 2565**
...โรงพิมพ์บำรุงนุกูลกิจ (ในภาพ) เป็นโรงพิมพ์แห่งแรกในประเทศไทย
*...ร้านฮ็อตด็อก เดอะวีเนอส์เซอร์เคิลในชิคาโก เป็นที่รู้จักจากการพ่นคำหยาบคายใส่กันระหว่างลูกค้ากับคนขาย
*...ผู้นำอัฟกันหลายคนยกให้เมืองจะลาลาบาดเป็น "เมืองหลวงฤดูหนาว" เนื่องจากมีอุณหภูมิที่อบอุ่นในช่วงฤดูหนาว เมื่อเทียบกับเมืองอื่น ๆ ในอัฟกานิสถาน
*...พระโพธิสัตว์กวนอิมพันมือแห่งเหวย์ชาน เป็นรูปปั้นพระโพธิสัตว์กวนอิมพันมือที่ใหญ่ที่สุดในโลก
*...เซี่ยตูเมืองหลวงของรัฐยาน ระหว่างยุครณรัฐ อาจเป็นเมืองที่ใหญ่ที่สุดในโลกช่วง 300 ปีก่อนคริสตกาล โดยมีประชากรสูงสุด 300,000 คน
*...ปาณินิได้รับการยกย่องในฐานะ "บิดาแห่งภาษาศาสตร์"

**8 กุมภาพันธ์ 2565**
...ภัตตาคารหมุนบนชั้นบนสุดของตึกระฟ้าเวสเติร์นซิตีเกต (ในภาพ) ในเบลเกรดไม่เคยหมุนแม้แต่ครั้งเดียวเนื่องจากปัญหาทางวิศวกรรม
*...ถึงแม้ว่าคำจำกัดความของยุโรปตะวันออกส่วนใหญ่ล้าสมัย แต่บางคำยังคงใช้งานอยู่ในเชิงสถิติ
*...สึโตมุ ยามางูจิ เป็นบุคคลเดียวที่รัฐบาลญี่ปุ่นยอมรับว่าเป็นผู้รอดชีวิตจากระเบิดนิวเคลียร์ทั้งสองครั้ง
*...ประเทศตุรกีเป็นประเทศเดียวที่ยอมรับสถานะของนอร์เทิร์นไซปรัสอย่างเป็นทางการ
*...แผ่นดินไหวใหญ่ฮันชิน ซึ่งเป็นแผ่นดินไหวใหญ่ที่ร้ายแรงที่สุดในรอบ 72 ปีของญี่ปุ่น ทำให้ทางด่วนสายฮันชินพังทลายเป็นระยะทางประมาณ 630 เมตร 
*...มีคนงานก่อสร้างเสียชีวิตในอุบัติเหตุขณะก่อสร้างศูนย์ภาพยนตร์มะนิลามากกว่าร้อยคนที่ถูกฝังลงในฐานของอาคารด้วยปูนซีเมนต์

**31 มกราคม 2565**
...แอฟริกาตะวันตก (ภูมิภาคสีเขียวในภาพ) เป็นหนึ่งในในภูมิภาคที่เติบโตเร็วที่สุดในทวีปแอฟริกาทั้งในด้านประชากรและเศรษฐกิจ
*...ตลาดขายเสื้อผ้าที่ย่านประตูน้ำในช่วงแรก มีเป้าหมายเพื่อขายเสื้อผ้าให้ชาวต่างชาติที่ผู้หญิงทำงานกลางคืนจากสัตหีบพามาด้วย
*...ถึงตาเธอฆ่าเป็นละครโทรทัศน์ญี่ปุ่นเรื่องแรกในรอบ 25 ปี ที่มีความยาวตอนทั้งสิ้น 20 ตอน
*...คนอีสานมีความเป็นชาตินิยมไทยมากกว่าคนไทยภาคกลาง
*...ฟุตบอลหญิงทีมชาติญี่ปุ่นเป็นทีมฟุตบอลหญิงทีมแรกจากทวีปเอเชียที่ชนะเลิศการแข่งขันฟุตบอลโลก
*...ภัตตาคารเคเอฟซีและเอ็มเคสุกี้เปิดสาขาแรกของประเทศไทยที่เซ็นทรัล ลาดพร้าว

**19 มกราคม 2565**
...ในปี 2021 ดูชัน วลาฮอวิช (ในภาพ) ทำสถิติยิงประตูในเซเรียอามากที่สุดต่อหนึ่งปีปฏิทิน เทียบเท่ากับที่คริสเตียโน โรนัลโด เคยทำได้เมื่อปีก่อนหน้า
*...จานิสซารีเป็นกองทัพทหารประจำการสมัยใหม่หน่วยแรกในทวีปยุโรป
*...ทิเบตเป็นภูมิภาคที่สูงที่สุดในโลก โดยมีระดับความสูงเฉลี่ย 4,380 เมตร
*...ใน ค.ศ. 2020 สหรัฐถือให้ชาวซิกข์เป็นกลุ่มชาติพันธุ์ต่างหากตามสำมะโน
*...ละครโทรทัศน์ญี่ปุ่นเรื่องแรกใน ค.ศ. 1940 เล่าเรื่องราวของครอบครัวที่กำลังนั่งทานสุกียากี้ร่วมกัน
*...จอร์จ ดูปองท์ เป็นทหารชาวสยามคนเดียวในสงครามกลางเมืองอเมริกา

**2 มกราคม 2565**
...เชื่อกันว่าคุรุปัทมสัมภวะ (ในภาพ) เป็นผู้ช่วยสร้างอารามของศาสนาพุทธแห่งแรกในทิเบต
*...ซีดาน อิกบาล เป็นผู้เล่นชาวเอเชียที่เกิดในสหราชอาณาจักรคนแรกที่ได้ลงเล่นให้แก่สโมสรฟุตบอลแมนเชสเตอร์ยูไนเต็ด
*...ในสมัยเรียน มิกิ มัตสึบาระ มักได้รับการยอมรับว่าเป็นเด็กเรียนเก่ง และหลายคนคาดหวังให้เธอเข้าเรียนต่อในระดับอุดมศึกษา อย่างไรก็ตามเธอมีแผนที่จะเป็นนักร้องอาชีพตั้งแต่ตอนนั้น
*...โฟว์เซีย คูฟี เป็นรองประธานสภานิติบัญญัติของอัฟกานิสถานคนแรกที่เป็นผู้หญิง
*...โปสต์การ์ดรูปโลรีญินดูมอนด์ ภาพเขียนแสดงท่อนล่างของสตรีเปลือยโดยกุสตาฟว์ กูร์แบ เป็นโปสต์การ์ดที่ขายดีที่สุดอันดับสองของพิพิธภัณฑ์ออร์แซ รองจากรูป เลอมูแล็งเดอลากาแล็ตโดยเรอนัวร์

**25 ธันวาคม 2564**
...ฮ่องกง (ในภาพ) เป็นหนึ่งในเขตพื้นที่ปกครองตนเองที่พัฒนามากที่สุด, มีจำนวนมหาเศรษฐีอาศัยอยู่มากเป็นอันดับสาม และมีจำนวนตึกระฟ้ามากที่สุดในโลก
*...ในฤดูกาล 2017–18 สโมสรฟุตบอลแมนเชสเตอร์ซิตีสร้างสถิติใหม่จากการชนะเลิศพรีเมียร์ลีกด้วยการเก็บได้ 100 คะแนนและมีคะแนนทิ้งห่างทีมอันดับสองมากที่สุด
*...อุบัติเหตุเครื่องบินสายการบินการูดาอินโดนีเซีย เที่ยวบินที่ 152 ตก เป็นอุบัติเหตุทางการบินที่มีผู้เสียชีวิตมากที่สุดในประเทศอินโดนีเซีย
*...กิ้งกือสกุล Eumillipes ซึ่งพบในรัฐออสเตรเลียตะวันตก มีขามากถึง 1,306 ขา ถือเป็นสายพันธุ์ที่มีขามากที่สุดในโลกและเป็นกิ้งกือชนิดแรกที่มีมากกว่า 1,000 ขา
*...คำว่า "thug" (อันธพาล) ในภาษาอังกฤษ มีที่มาจาก ฐัค อดีตกลุ่มอาชญากรรมที่ทำงานเป็นระบบในอนุทวีปอินเดีย
*...มัสยิดสีน้ำเงินในเยเรวานเป็นมัสยิดแห่งเดียวในประเทศอาร์มีเนียที่ยังมีการใช้งานในทางศาสนาอยู่

**20 ธันวาคม 2564**
...แม้ว่าจิมมี เวลส์ (ในภาพ) เกิดในเวลาเที่ยงคืนวันที่ 7 สิงหาคม ค.ศ. 1966 สูติบัตรของเขากลับระบุเป็นวันที่ 8 สิงหาคมแทน
*...มิตะ แม่บ้านพันธุ์แปลก ทำสถิติเป็นละครโทรทัศน์ญี่ปุ่นที่ทำเรตติงได้สูงที่สุด ณ ขณะนั้น แต่ต่อมาก็ถูกละครเรื่อง เฉือนคมนายธนาคาร ทำลายสถิติ
*...เดวิด มอยส์ เป็นผู้จัดการทีมฟุตบอลที่คุมทีมในพรีเมียร์ลีกยาวนานเป็นอันดับที่สาม รองจากอเล็กซ์ เฟอร์กูสัน และอาร์แซน แวงแกร์
*...กล่าวกันว่าเรื่องราวของยูซุฟมีรายละเอียดมากที่สุดในอัลกุรอานและมีรายละเอียดมากกว่าเรื่องเดียวกันในคัมภีร์ไบเบิล
*...กาซูมาร์ตซู ชีสที่มีส่วนประกอบเป็นหนอนแมลงวัน เป็นสิ่งผิดกฎหมายตามข้อกำหนดความปลอดภัยอาหารของสหภาพยุโรป แต่ก็ยังคงมีการลักลอบผลิตและจำหน่ายในตลาดมืดอยู่
*...เครื่องการุณยฆาต ซาร์โค ออกแบบขึ้นมาเพื่อให้การฆ่าตัวตายจบชีวิตได้โดยไม่หวาดกลัวหรือทรมาน

**7 ธันวาคม 2564**
...รัล์ฟ รังนิค (ในภาพ) ได้รับการยกย่องในฐานะหนึ่งในผู้พัฒนาระบบการเล่นฟุตบอลแบบเกเกนเพรสซิ่ง และยังเป็นผู้ฝึกสอนต้นแบบของผู้จัดการทีมฟุตบอลชื่อดังอย่างเยือร์เกิน คล็อพและโทมัส ทุคเคิล
*...โยรุนิคาเกรุเป็นซิงเกิลแรกของญี่ปุ่นที่ขึ้นถึงอันดับสูงสุดของชาร์ตปลายปีทั้งที่ยังไม่ออกวางจำหน่ายแบบแผ่นซีดี
*...เชื่อกันว่าเสือโคร่งชวามีแรงมากพอที่จะใช้อุ้งเท้าหักขาม้าหรือควายได้
*...การซื้อขายไตเป็นเรื่องถูกกฎหมายในประเทศอิหร่าน
*...ในแอฟริกาเหนือบางส่วน สีของผ้าโพกหัวสามารถระบุชนเผ่าของผู้สวมใส่ได้
*...ลาล พิหารี ต่อสู้ทางกฎหมายกว่า 19 ปี หลังเขาถูกรัฐขึ้นทะเบียนว่าเป็นบุคคลที่เสียชีวิตแล้ว ทั้ง ๆ ที่เขายังมีชีวิตอยู่

**2 ธันวาคม 2564**
...ฟาวจา สิงห์ (ในภาพ) เป็นบุคคลวัย 100 ปีคนแรกของโลกที่วิ่งมาราธอนครบระยะทาง อย่างไรก็ตามเขาไม่ได้รับการบันทึกในสถิติโลกของกินเนส เนื่องจากเขาไม่มีสูติบัตรมายืนยันวันเกิด
*...ค.ศ. 1600 สุลต่านเดมัก เดินทางโดยเรือเกอลูลุซไปทางทิศใต้ถึงลูกาอันตอรอ ซึ่งเชื่อกันว่าคือออสเตรเลีย พบผู้อาศัยเป็นชาวชวา สร้างความประหลาดใจต่อสาธารณชนในชวา
*...หน่วยบัญชาการยุทธทางอากาศของจีนที่ติดตั้งฐานยิงขีปนาวุธตงเฟิง-41 แต่ละหน่วยมีความสามารถในการกำหนดเป้าหมายในสหรัฐด้วยหัวรบนิวเคลียร์ 120–240 ลูก
*...นับตั้งแต่ปี 1995 อักษรคันจิแห่งปีของญี่ปุ่น จะถูกประกาศโดยเจ้าอาวาสวัดคิโยมิซูในวันที่ 12 ธันวาคมของทุกปี
*...ฮินด์ ซาซา ครองสถิติเป็นนักเทเบิลเทนนิสชาวซีเรียคนแรกที่ผ่านการคัดเลือกเข้าแข่งขันกีฬาโอลิมปิก นักเทเบิลเทนนิสอายุน้อยที่สุดที่เข้าร่วมแข่งขันโอลิมปิกฤดูร้อน และนักกีฬาอายุน้อยที่สุดที่เข้าร่วมแข่งขันโอลิมปิกฤดูร้อน 2020
*...โบโรบูดูร์เป็นวัดที่มีขนาดใหญ่ที่สุดที่โลก และมีสถานะเป็นมรดกโลกของยูเนสโก

**29 พฤศจิกายน 2564**
...สนามกีฬาชังลิมิทัง (ในภาพ) เคยเป็นสมรภูมิสำคัญในสงครามกลางเมืองและรวมชาติภูฏาน
*...การหลอมรวมวัฒนธรรมอินเดีย-กรีกในอาณาจักรอินโด-กรีก นำไปสู่การเกิดศิลปะพุทธแบบกรีก
*...กาบิเป็นนักเตะที่ลงเล่นให้กับทีมชาติสเปนชุดใหญ่ด้วยอายุน้อยที่สุด
*...การประกาศใช้นโยบายลูกคนเดียวเป็นหนึ่งในสาเหตุที่ทำให้เกิดการฆ่าทารกหญิงในประเทศจีน- ...อุทยานแห่งชาติแบนเดแอมีร์ ซึ่งเป็นอุทยานแห่งชาติแห่งแรกของประเทศอัฟกานิสถาน ได้รับการขนานนามว่าเป็น “แกรนด์แคนยอนแห่งอัฟกานิสถาน”- ...ตลาดค้าส่งอาหารทะเลหฺวาหนานเคยเป็นตลาดค้าส่งอาหารทะเลที่ใหญ่ที่สุดในภาคกลางของจีน ก่อนที่จะปิดตัวลงเนื่องจากถูกสงสัยว่าเป็นจุดเริ่มต้นของการระบาดทั่วของโควิด-19

**23 พฤศจิกายน 2564**
...พุทธทาสภิกขุให้หล่อเทวรูปพระโพธิสัตว์อวโลกิเตศวรที่พบที่ไชยา (ในภาพ) องค์จำลองไปตั้งไว้ที่สวนโมกข์ของท่าน เพื่อให้ผู้ที่ "เป็นทุกข์อะไรขึ้นมา ... มองเห็นแล้วสบายใจ"
*...มันนีเป็นซิงเกิลของศิลปินเดี่ยวเคป็อปที่มียอดสตรีมครบ 100 ล้านครั้งเร็วที่สุดบนสปอติฟายในเวลาเพียง 37 วัน
*...รอเบิร์ต คาปาได้รับการยกย่องว่าเป็นหนึ่งในช่างภาพสงครามและผจญภัยที่ยิ่งใหญ่ที่สุดในประวัติศาสตร์
*...เยเรมิ ปิโนเป็นนักเตะที่อายุน้อยที่สุดที่ชนะเลิศการแข่งขันฟุตบอลระดับทวีปยุโรป
*...มีการเรียกสมญานามของอัฟกานิสถานว่าเป็นสุสานของจักรวรรดิ
*...เอซคอมแบต 7: สกายส์อันโนน เป็นเกมขายดีที่สุดในแฟรนไชส์เอซคอมแบต

**11 พฤศจิกายน 2564**
...เรือนกระจกของสวนสราญรมย์ (ในภาพ) เคยใช้งานเป็นสโมสร แต่ไม่เคยถูกใช้งานเป็นเรือนสำหรับเพาะปลูก ถึงแม้จะสร้างขึ้นด้วยรูปแบบสถาปัตยกรรมอย่างเรือนกระจก
*...ชตุทท์การ์ทเป็นเมืองที่มีผู้อพยพจำนวนมาก จนเคยมีรายงานว่า "ทุก ๆ หนึ่งในสามของประชากรในเมืองเป็นชาวต่างชาติ"
*...หลิว เฮ่าหรัน เป็นนักแสดงอายุน้อยที่สุดที่ทำรายได้ในบ็อกซ์ออฟฟิศของจีนเกิน 15,000 ล้านเหรินหมินปี้ และเป็นนักแสดงชายอายุน้อยที่สุดที่ได้รับเสนอชื่อเข้าชิงรางวัลสาขานักแสดงนำชายยอดเยี่ยมของประเทศจีน
*...ภาพกระบวนเชิญพระบรมศพสมเด็จพระเพทราชาเป็นเอกสารที่ช่วยเติมเต็มข้อมูลที่ขาดหายไปของงานพระบรมศพในสมัยอยุธยาที่เหลือหลักฐานน้อย
*...ดาดาภาอี นาวโรจีเป็นชาวเอเชียคนแรกที่ได้เป็นสมาชิกรัฐสภาอังกฤษ
*...ซูม สไกป์ และเซาธ์ไชน่ามอร์นิงโพสต์ เคยเป็นเว็บไซต์ที่ถูกบล็อกในจีนแผ่นดินใหญ่ แต่ปัจจุบันถูกปลดบล็อกแล้ว

**25 ตุลาคม 2564**
...เดอะนิวยอร์กไทมส์ เรียกขานมี่นโกไนง์ (ในภาพ) ว่าเป็นบุคคลฝ่ายค้านรัฐบาลพม่าที่มีอิทธิพลมากที่สุดรองจากอองซานซูจีเท่านั้น
*...มีข้อถกเถียงอย่างมากถึงความคล้ายคลึงระหว่างการลอบสังหารรัฐมนตรีของสวีเดน อันนา ลินด์ และนายกรัฐมนตรีสวีเดน อูล็อฟ พัลเมอ ซึ่งอยู่ตัวคนเดียวโดยไม่มีองครักษ์ของรัฐบาลอยู่ด้วย 
*...ออบอดอน ในประเทศอิหร่านมีรายงานอย่างไม่เป็นทางการถึงอุณหภูมิที่สูงที่สุดในโลก 86.7 °C โดยอุณหภูมิเพิ่มขึ้นอย่างฉับพลันระหว่างการปะทุของความร้อนในเดือนมิถุนายน พ.ศ. 2510
*...ที่ราบสูงทิเบตเป็นที่ราบสูงที่ใหญ่ที่สุดและสูงที่สุดในโลกที่อยู่เหนือระดับน้ำทะเล ซึ่งใหญ่กว่าประเทศฝรั่งเศสแผ่นดินใหญ่ประมาณห้าเท่า
*...เหตุการณ์เครื่องบินยูไนเต็ดอาหรับแอร์ไลน์ เที่ยวบินที่ 869 ตกที่อุทยานแห่งชาติเขาใหญ่เมื่อปี 2505 เป็นอุบัติเหตุทางการบินพลเรือนที่มีผู้เสียชีวิตครั้งแรกในประเทศไทย
*...หนังสือทูตปกน้ำเงินของกระทรวงการต่างประเทศของญี่ปุ่นมีข้อความที่สร้างความขัดแย้งกับรัฐบาลเกาหลีใต้อย่างชัดเจน

**13 ตุลาคม 2564**
...สุสานอาร์มีเนียในจุลฟา (ในภาพ) ประเทศอาเซอร์ไบจาน เคยมีหลุมศพมากกว่า 10,000 หลุม แต่ถูกทำลายและถมดินทับโดยอาเซอร์ไบจาน รวมถึงยังถูกใช้เป็นที่ซ้อมปืนของกองทัพอาเซอร์ไบจาน
*...รัฐบาลของอินเดียเคยให้เพิ่มความสูงของโครงการก่อสร้างรูปปั้นศิวสมารักเพื่อแข่งกับรูปปั้นที่สูงที่สุดในโลกในประเทศจีน
*...สุนิสา ลี เป็นชาวอเมริกันเชื้อสายม้งคนแรกที่ได้รับเหรียญรางวัลจากกีฬาโอลิมปิก
*...เกม ไฟนอลแฟนตาซี ได้รับการปรับปรุงใหม่หลายครั้ง และมักจะจำหน่ายคู่กันกับเกม ไฟนอลแฟนตาซี II
*...วืยซอฟ เป็นภาพยนตร์เรื่องยาวเรื่องแรกที่ถ่ายทำในอวกาศ
*...มัสยิดโรมเป็นมัสยิดที่มีพื้นที่ใหญ่ที่สุดในโลกตะวันตก
หมวดหมู่:วิกิพีเดียรู้ไหมว่า